Η συμμετοχή των γονέων από διαφορετικά πολιτισμικά περιβάλλοντα στην εκπαίδευση των παιδιών τους και οι απόψεις των νηπιαγωγών:
Creators: name: Γκασδόγκα, Ευαγγελία Ευάγγελου
Publisher: name: Aristotle University of Thessaloniki
Year: 2013
Subjects: Γονεϊκή συμμετοχή – γονεϊκή εμπλοκή
Απόψεις νηπιαγωγών
Απόψεις γονέων
Parental participation - Parental involvement
Kindergarten teachers views
Parents views

description: Το νηπιαγωγείο αποτελεί το πρώτο εξωοικογενειακό περιβάλλον στο οποίο καλείται να ενταχθεί το παιδί. Η υποστήριξη από την οικογένεια στην προσπάθεια αυτή είναι καθοριστική. Η συνεργασία με την οικογένεια αποκτά ιδιαίτερη βαρύτητα για τους μικρούς αλλοδαπούς μαθητές εξαιτίας όχι μόνο της μικρής ηλικίας των παιδιών αλλά και των πολλαπλών προβλημάτων που έχουν να αντιμετωπίσουν με την είσοδο τους στο σχολείο. Η ενεργή συμμετοχή των γονέων στη σχολική ζωή και η συνεργασία τους με τους εκπαιδευτικούς των παιδιών τους επιφέρει πολλαπλά οφέλη σε όλα τα εμπλεκόμενα μέλη, παιδιά, γονείς και εκπαιδευτικούς. Σκοπός της παρούσας μελέτης ήταν η διερεύνηση των απόψεων των γονέων διαφορετικής εθνοτικής προέλευσης, που έχουν παιδιά που φοιτούν στα δημόσια νηπιαγωγεία και των νηπιαγωγών σχετικά με τη μεταξύ τους συνεργασία, ο βαθμός και το είδος της υφιστάμενης κατάστασης καθώς και η διερεύνηση των παραγόντων που μπορούν να ενισχύσουν ή να εμποδίσουν την ανάπτυξη της συνεργασία αυτής. Αρχικά εξετάσαμε την ορολογία που χρησιμοποιείται και στη συνέχεια αναφερθήκαμε στα διάφορα μοντέλα που έχουν προταθεί για τη γονεϊκή εμπλοκή και τη γονεϊκή συμμετοχή στην εκπαίδευση. Ακόμη αναφερθήκαμε στην αναγκαιότητα της ανάπτυξης της συνεργασίας ανάμεσα στο σχολείο και την οικογένεια καθώς και στις απαραίτητες προϋποθέσεις για την ανάπτυξη μιας αποτελεσματικής συνεργασίας μεταξύ νηπιαγωγών και γονέων διαφορετικής εθνοτικής προέλευσης. Επίσης παρουσιάσαμε ένα σύνολο πρακτικών και μεθόδων που μπορούν να χρησιμοποιήσουν οι νηπιαγωγοί για την ενίσχυση της γονεϊκής συμμετοχής στη σχολική ζωή. Η μελέτη που πραγματοποιήσαμε ήταν ποσοτική και για την επιλογή του δείγματος χρησιμοποιήθηκε η Στρωματοποιημένη Τυχαία Δειγματοληψία. Στην έρευνα συμμετείχαν 64 γονείς διαφορετικής εθνοτικής προέλευσης με παιδιά που φοιτούσαν στα νηπιαγωγεία των νομών Θεσσαλονίκης και Ημαθίας και 92 νηπιαγωγοί οι οποίοι εργαζόντουσαν στους αντίστοιχούς νομούς. Η στατιστική επεξεργασία των δεδομένων πραγματοποιήθηκε με το στατιστικό πρόγραμμα SPSS 20. Τόσο οι νηπιαγωγοί αλλά και οι γονείς που συμμετείχαν στη έρευνα αναγνώρισαν τη μεταξύ τους συνεργασία ως ωφέλιμο παράγοντα για την εκπαιδευτική διαδικασία και επεσήμαναν οφέλη που σχετίζονται κυρίως με το παιδί αλλά και τον εκπαιδευτικό. Οι ευθύνες για την μη ανάπτυξη της συνεργασίας αποδίδονται πρωτίστως από τη μια πλευρά στην άλλη ενώ η συνεργασία που αναπτύσσεται φαίνεται να περιορίζεται στο επίπεδο της γονεϊκής εμπλοκής και δεν μπορούμε να μιλάμε για γονεϊκή συμμετοχή. Εάν και οι γονείς φαίνεται να ενδιαφέρονται για να συμμετέχουν σε θέματα που σχετίζονται με το πρόγραμμα, την οργάνωση και τη διοίκηση του σχολείου οι νηπιαγωγοί δεν εμφανίζονται ιδιαίτερα θετικοί απέναντι σε μια τέτοια προοπτική. Η συμβολή που μπορεί να έχει η ανάπτυξη μιας ουσιαστικής συνεργασίας φαίνεται να παραγνωρίζεται ή και να αποσιωπάται γι’αυτό απαιτείται εκπαιδευτικοί και γονείς να αλλάξουν νοοτροπία για να τεθεί το ζήτημα της συνεργασίας σε μια πιο ουσιαστική και δημιουργική βάση.
description: Κindergarten is the first system, outside the family, where the child is required to join. The support from family in this effort is crucial. Working with the family is of particular importance when talking about foreign pupils not only because of the young age of children but also due to multiple problems they face when entering the school. The involvement of parents in school life and their collaboration with teachers has multiple benefits for all involved members, children, parents and teachers. The purpose of this study was to explore the views of kindergarten teachers and parents of different ethnic origin, who have children attending public preschools, on their cooperation, the degree and nature of the current situation as well as to investigate the factors that can enhance or inhibit cooperation. Initially we examined the terminology used and then discussed the various models that have been proposed for parental involvement and parental participation in education. Even referred to the necessity of developing cooperation between the school and the family and the necessary conditions for the development of effective cooperation between kindergarten teachers and parents of different ethnic origin. Also presented a set of practices and methods that can be used by kindergarteners to enhance parental involvement in school life. This is a quantitative study where the sample was selected using the method of Stratified Random Sampling. The survey involved 64 parents of different ethnic origin with children attending in kindergartens in Thessaloniki and in Hmathia and 92 kindergarteners who were working in the same areas. The statistical analysis was performed by the statistical program SPSS 20. Kindergarten teachers and parents who participated in the survey acknowledged their cooperation as a beneficial agent for the educational process and highlighted benefits mainly related to the child and the teacher. The responsibilities for the lack of development cooperation are attributed primarily from one side to the other. The cooperation developed appears to be limited to the level of parental involvement and so we can not talk about parental involvement in educational practice. Even if the parents seem to be interested in participating in issues related to the program and the school administration, the kindergarteners are not positive about such a prospect. The benefits that can be derived from an effective cooperation seems to be ignored or to be hushed. This requires teachers and parents to change their thinking in order to put the issue of cooperation in a more meaningful and creative base.